**Sentimente ilegale...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Chiar dacă ai plecat eu tot te caut,

Prin ceața oglindită-n ochii tăi.

Iar viața tu de mi-ai trimis-o-n ... aut,

Ar trebui să ai motive cu temei.

Privește stalul nostru! Chiar e gol!

(tu tragi cortina peste piesa tristă).

În care am jucat un simplu rol,

De parc-ai fost în viața mea ... turistă.

Eu am plecat demult ca să te aflu,

(direcția se pare că-i greșită!).

Iar tu mi-ai dat motiv să mă bosumflu,

Când am văzut că viața-i risipită.

Motiv de poezie nu prea am,

(doar chef să te iubesc definitiv).

Eu încercând norocul ce-l credeam,

Un sentiment de-acum retroactiv.

N-ai milă nici de mine nici de tine,

(aparținând noi vremilor trecute).

În care chiar credeam că ne e bine,

Iar dragostea părea că-i o ... virtute.

Rămâne fantomatic ... te iubesc!

Să stea de strajă vieții noastre goale.

Fiind fatidic ca să îți șoptesc,

Aceste simțăminte ilegale.

Brăila, octombrie 2017